Lørenskog

Lørenskog er en kommune i Osloregionen i Akershus fylke. Kommunen grenser i nord til Lillestrøm, i øst til Rælingen, i sør til Enebakk og i vest til Oslo. De mest tettbebygde områdene i  Lørenskog er en del av tettstedet Oslo.Statistisk sentralbyrås tabell over tettsteder i Norge per 1. januar 2009 

Kommunen ble utskilt fra Skedsmo som en egen kommune i 1908.Lørenskog kommune - Korte fakta om Lørenskog kommune  På den tida var Lørenskog mest kjent for sin store tater-bosetning og som hytteområde for Oslo-folket. Kommunen har  innbyggere per 3. kvartal 2024.

Lørenskog har landets høyeste andel av innvandrere og barn av innvandrere i befolkningen med 38,68 % pr 1.januar 2024.

Motivet i kommunevåpenet er et vannhjul.

 Geografi og klima 
Kommunens areal er på 71 km². Store deler av kommunen (sørdelen) utgjøres av lørenskogdelen av den utbyggingsvernede Østmarka, som omkranses av Oslos andel av skogsarealene. De aller fleste innbyggerne bor derfor nord i kommunen. Gårder og åkrer tar opp plassen imellom. Kommunen har de siste 40 årene gått fra å være en jordbrukskommune til å bli en urban forstad til Oslo. Tendensen skjøt fart på 1980-tallet, da kommunen fikk bygget både dagens Lørenskog Storsenter (Triaden) og Metro-senteret som i dag tiltrekker seg kunder fra hele Oslo og Romerike-distriktet og gjør Lørenskog selvforsynt med butikker og arbeidsplasser.

 Tettbebygde steder i kommunen
 Fjellhamar, Haneborg, Fjellsrud, Lørdagsrud, Nordbyhagen, Bredde og Kurland i nordvest, nord og nordøst.
 Solheim, Skårer, Rasta, Rolvsrud, Vallerud, Røykås, Visperud og Thurmanskogen i sørvest.
 Kjenn, Robsrud, Løkenåsen, Skåreråsen, Finstadjordet, Hammer, Nordli, Sørli og Losby i sørøst.

 Normaler for Lørenskog (175 moh.)eklima.no   Jan Feb Mar Apr Mai Jun Jul Aug Sep Okt Nov Des År Temperaturnormal (°C) −6,9 −6,7 −2,1 3,1 9,7 14,2 15,6 14,1 9,5 5,1 −1,1 −5,6 4,1 Nedbør (mm) 60 45 55 50 60 70  85 90 95  100 85 65 860

 Politikk 
Se også utfyllende artikkel: Kommunestyrevalg i Lørenskog.

 Kommunestyrevalget 2023 

 Næringsliv 
Akershus universitetssykehus (Ahus, tidligere SiA) har vært en hjørnesteinsbedrift i kommunen i flere tiår. Icopal har vært en av de sentrale bedriftene i kommunen i flere generasjoner (tidligere Fjellhamar bruk). Coca-Cola har etablert fabrikk i kommunen, SATS' hovedkontor ligger i Lørenskog, Norcargo har lager i kommunen, Power og Apotek1 har hovedkontor. Postens østlandsterminal ble åpnet på Robsrud i januar, 2010. Per 2012 har kommunen i overkant av  arbeidsplasser.lørenskog kommune - Næringslivet i Lørenskog 

 Vennskapskommuner 
 Täby – Sverige    
 Rødovre – Danmark    
 Träskända (Järvenpää) – Finland    
 Garching – Tyskland

 Kultur 
 Tusenårssted 
Kommunens tusenårssted er torget i Lørenskog nye sentrum. Kommunen baserte sitt valg av Tusenårsstedet på noe som ville peke mot framtida i stedet for fortida.

 Kulturminner 
I Lørenskog finnes det ca 40 fredete kulturminner. Av disse utgjør gravrøyser en stor del, men det finnes i tillegg spor etter eldre rydningsrøyser som vitner om tidligere dyrkningområder. Det finnes åtte utpregede gravrøyser ved Haneborgåsen og er datert til jernalderen. Lørenskog kirke stammer fra middelalderen og St. Olavskilden, som sies å aldri ha vært tørr har muntlige tradisjoner knyttet til seg som går langt tilbake i tid, dog uvisst hvor langt. Det er også gjort en del løsfunn, blant annet skafthullsøkser fra steinalderen og en tykknakket øks. Historisk har det vært høy aktivitet knyttet til sagdrift og enkelte av sagdriftene i kommunen stammer fra 1520-årene.

 Idrett 
 Basketball: Fjellhamar Basketballklubb / Fjellhamar Stallions, Lørenskog Basketballforening
 Bordtennis: B-72
 Cheerleading: Nedre Romerike Cheerleading Tigers
 Dans: Danseklubben Studio 1
 Fotball: Lørenskog Idrettsforening, Fjellhamar Fotballklubb, Kurland Fotballklubb
 Friidrett: Lørenskog Friidrettslag
 Frisbee: Pancake Circle Limited (Lørenskog Frisbee Klubb)
 Golf: Losby Golfklubb
 Håndball: Fjellhammer Idrettslag, Lørenskog Håndballklubb
 Innebandy: Lørenskog Innebandyklubb
 Ishockey: Lørenskog Ishockeyklubb
 Karate: Lørenskog Karateklubb, Romerike Kyokushin Karateklubb, Yasuragi Budoklubb
 Løping: Lørenskog Løpeklubb
 Padel: Lørenskog Padelklubb
 Ski: Lørenskog Skiklubb
 Skøyter: Skøyteklubben Lørenskog, Sk94
 Svømming: Lørenskog–Rælingen Kappsvømmingsklubb
 Sykkel: Lørenskog Cykleklubb
 Tennis: Lørenskog Tennisklubb
 Turn: Hammer Turn, Lørenskog Gymnastikklag

 Referanser 

 Eksterne lenker 


  Konunefakta Lørenskog - Statistisk setralbyrå
  Kulturminner i Lørenskog på Kulturnett Akershus

Kategori:Lørenskog